स्ट्रोकको उचाइ
ठ्याक्कै एक दशकअघि आङछिरिङ शेर्पाले गोकर्ण फरेस्ट रिसोर्टको व्यवस्थापन सम्हाल्ने पक्का भइसकेको थियो । गल्फ कोर्सको मुख्य आकर्षणमा रहेको रिसोर्टलाई उनी नयाँ रूपमै सञ्चालन गर्न चाहन्थे । त्यसैले उनले टाइगर उड्सलाई गोकर्ण ल्याएर आफ्नो व्यवसाय सुरु गर्न चाहेका थिए । अमेरिकी प्रो उड्स त्यति बेला विश्वकै नम्बर १ गल्फर थिए । बौद्ध अनुयायी पनि हुन् उड्स ।